CELEX: 32015D1781
Language: lv
Date: 2015-10-05 00:00:00
Title: Padomes Lēmums (KĀDP) 2015/1781 (2015. gada 5. oktobris), ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā

6.10.2015   
            
            
               LV
            
            
               Eiropas Savienības Oficiālais Vēstnesis
            
            
               L 259/23
            
         PADOMES LĒMUMS (KĀDP) 2015/1781
   (2015. gada 5. oktobris),
   ar ko groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:
   
               (1)
            
            
               Padome 2014. gada 5. martā pieņēma Lēmumu 2014/119/KĀDP (1).
            
         
               (2)
            
            
               Padome 2015. gada 5. martā pieņēma Lēmumu (KĀDP) 2015/364 (2), kurā paredzēts, ka Lēmumā 2014/119/KĀDP izklāstītie ierobežojošie pasākumi attiecībā uz četrpadsmit personām būtu jāpiemēro līdz 2016. gada 6. martam un attiecībā uz četrām personām – līdz 2015. gada 6. jūnijam.
            
         
               (3)
            
            
               2015. gada 5. jūnijā Padome pieņēma Lēmumu (KĀDP) 2015/876 (3), kurā cita starpā paredzēts, ka attiecībā uz vienu no minētajām četrām personām ierobežojošo pasākumu piemērošana būtu jāpagarina līdz 2015. gada 6. oktobrim un ka attiecībā uz minēto personu būtu jāatjaunina pamatojums iekļaušanai sarakstā.
            
         
               (4)
            
            
               Attiecībā uz minēto personu ierobežojošo pasākumu piemērošana būtu jāpagarina līdz 2016. gada 6. martam, kā arī attiecībā uz minēto personu būtu jāatjaunina pamatojums iekļaušanai sarakstā.
            
         
               (5)
            
            
               Tāpēc būtu attiecīgi jāgroza Lēmums 2014/119/KĀDP,
            
         IR PIEŅĒMUSI ŠO LĒMUMU.
   1. pants
   Lēmuma 2014/119/KĀDP 5. pantu aizstāj ar šādu:
   
      “5. pants
      Šis lēmums stājas spēkā dienā, kad to publicē Eiropas Savienības Oficiālajā Vēstnesī.
      Šo lēmumu piemēro līdz 2016. gada 6. martam.
      Šo lēmumu pastāvīgi pārskata. To atjauno vai atbilstīgi groza, ja Padome uzskata, ka tā mērķi nav sasniegti.”
   
   2. pants
   Lēmuma 2014/119/KĀDP pielikumu groza tā, kā norādīts šā lēmuma pielikumā.
   3. pants
   Šis lēmums stājas spēkā dienā, kad to publicē Eiropas Savienības Oficiālajā Vēstnesī.
   
      Luksemburgā, 2015. gada 5. oktobrī
      
         
            Padomes vārdā –
         
         
            priekšsēdētājs
         
         N. SCHMIT
      
   
   
      (1)  Padomes Lēmums 2014/119/KĀDP (2014. gada 5. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 66, 6.3.2014., 26. lpp.).
   
      (2)  Padomes Lēmums (KĀDP) 2015/364 (2015. gada 5. marts), ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 62, 6.3.2015., 25. lpp.).
   
      (3)  Padomes Lēmums (KĀDP) 2015/876 (2015. gada 5. jūnijs), ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 142, 6.6.2015., 30. lpp.).
   
      PIELIKUMS
      Ierakstu attiecībā uz Lēmuma 2014/119/KĀDP pielikumā minēto personu aizstāj ar šādu:
      
                   
               
               
                  Vārds, uzvārds
               
               
                  Identificējoša informācija
               
               
                  Pamatojums
               
               
                  Sarakstā iekļaušanas datums
               
            
                  10.
               
               
                  Serhii Petrovych Kliuiev
                  (Сергій Петрович Клюєв),
                  Serhiy Petrovych Klyuyev
               
               
                  Dzimšanas datums: 19.8.1969., Andrii Kliuiev kunga brālis, uzņēmējs.
               
               
                  Persona, pret kuru Ukrainas iestādes veic kriminālprocesu par iesaistīšanos nelikumīgā publisko līdzekļu vai aktīvu piesavināšanā. Persona, kas saistīta ar sarakstā iekļautu personu (Andrii Petrovych Kliuiev), pret kuru Ukrainas iestādes veic kriminālprocesu par nelikumīgu publisko līdzekļu vai aktīvu piesavināšanos.
               
               
                  6.3.2014.